Bulgarien februar 2000 

INTERNETVERSION

INDLEDNING

En stortur om vinteren til et koldt og fattigt østeuropæisk land vil altid være lidt af et eksperiment. Men Bulgarien kender vi nu efterhånden ganske godt og ved, at der altid er fantastiske fugleoplevelser i vente – også om vinteren! Desuden er det muligt at bo og ikke mindst spise (og drikke) ganske komfortabelt som turist, og prisniveauet er der vist ingen, der klager over, selv om det har været endnu lavere.  
   DOF/København havde en forløber for denne tur, som blev afviklet 15/2 - 22/2 1997 med stor succes. Her 19/2 – 26/2 2000 blev det efter næsten samme model. Den lokale rejsearrangør var dog nu rejseafdelingen i vores søsterorganisation med Julia Stoyanova i spidsen, og vi fløj med Balkan Air-Lines. Under hele turen havde vi bus med fast chauffør. Med som lokalguide hele vejen rundt fra Varna til Sofia havde vi ornitologen Kamen Ruskov, et særdeles kompetent og behageligt bekendtskab, som vi meget gerne vil benytte os af igen. Alt i alt er det derfor ikke så overraskende, at turen faktisk forløb næsten problemfrit. - Turens pris pr. deltager var 6.500 kr.
   Vejret artede sig rigtig godt, bortset fra en formiddag med blæst, sne, slud og bidende kulde. Ellers var der masser af sol med højt klart vejr, der stod godt til de bulgarske vinterlandskaber. Temperaturen i dagtimerne var næsten hele tiden over frysepunktet, og flere dage var det ganske behageligt i solen. Ligesom i Danmark havde den nærmest foregående periode været noget mildere end normalt, hvilket naturligvis påvirkede fuglelivet, der var noget mere forårsagtigt end på turen i 1997. Til gengæld var vinterkoncentrationen af nogle af arterne næsten ved at være overstået.
   Hjemmefra havde vi set frem til mødet med de rødhalsede gæs, og de skuffede bestemt heller ikke. Hertil kom så også helt uventede, store antal af blisgæs, som vi især glædede os over ved Durankulak-søen, når de kom fra og til overnatningen. Vi oplevede ”sort sol” med kraftige indslag af rødhalsede gæs!! Og …ja, der var da også rigtig sort sol med stære. Men der var mange, mange andre perler, som det fremgår af rapporten. Hvem kan fx glemme sløruglen, der overraskende dansede ud i sollyset i en dragt af guld og gråt? Eller kæmpe-flokken af hvidhovede ænder? 
   Som sædvanligt – men da ikke mindst denne gang – glædede vi os over kammeratskabet og det gode humør i gruppen og  håber, at vi kan mødes på tur igen. Undertegnede takker alle for deres bidrag til at gøre turen vellykket.

John og Søren

PS! Måske er der en eller anden, der savner mere vejledende lokalitetsbeskrivelser. Her kan vi henvise til en udmærket gennemgang af Bulgariens gode fuglesteder udgivet af den lokale fugleforening, nemlig: Petar Iankov: Where to watch Birds in Bulgaria (Pensoft, 1996).  

PPS! En række spændende og gode aftensmåltider på begge hoteller fremkaldte ønsker om en rapport, der også skulle omfatte de kulinariske oplevelser. Desværre, det må blive ved minderne alene.

DELTAGERE

John Speich, Strandegårdsvej 10, 2650 Hvidovre, tlf. 3678 5419. Søren Sørensen, Bratskovvej 1 B, 1.th., 2720 Vanløse, tlf. 3871 2243.

Kirsten Breddam, Elisabeth Haxthausen, Else Helmer, Finn Jensen, Frands E. Jensen, Jytte O. Jørgensen, Marie Larsen, Ole Lemming, Margit Mortensen, Jens Juel Pedersen, Lisbeth Strandmark, Paul Erik Thomsen, Elin Vrang og Jens Vrang.   

TUROVERSIGT

19/2. Ankomst via Sofia og Varna til 4 overnatninger i Kavarna.

20/2. Området især nord for Kavarna ved Durankulak-søen.

21/2. Kystområdet omkring Kavarna, fra Shabla i nord til flodskoven ved Albena i sydvest.

22/2. Nogle af de samme områder nord og øst for Kavarna, og desuden ved Kap Kaliakra og ved Kamen Brjag.

23/2. Sydpå mod Burgas med stop ved skove nær Gorica, ved Kap Emine og ved saliner ved Pomorie.  Indlogering i Burgas til 2 overnatninger.

24/2. Vådområderne omkring Burgas: Burgas Søen, Podar, Mandra Søen og salinerne.

25/2. Kystområdet syd for Burgas: Alipu og Ropotamo, desuden ved Atanosovo-engene. Senere med nattog til Sofia.

26/2. Tidlig afrejse til København.

TURGENNEMGANG 

Lørdag d. 19. februar 2000

Der var planmæssig afgang fra Kastrup kl. 12,50 og ankomst til Sofia kl. 16,15 med en times tidsforskydning. Temperaturen var lige omkring frysepunktet, og sneen lå i klatter. Kl. 18 gik det så videre mod Varna med yderligere en times flyvning. Her blev vi modtaget af vores lokalguide Kamen og chaufføren Ignat og kørte 1½ time til Kavarna. Indlogeringen var i rummelige og nye værelser på Hotel Panorama med overdreven gulvvarme overalt. Aftensmaden stod klar kl. 21. 

Søndag d. 20. februar 2000

Det var en stille, smuk morgen lige over frysepunktet, og fra hotellet kunne vi nyde udsigten, panoramaet, over Kavarnas lille havn med bl.a. sorthalsede lappedykkere. Efter en meget fyldig morgenmad gik det nordpå mod Durankulak-søen og Sortehavet nær den rumænske grænse. Formiddagen blev flot og mild med masser af blå himmel og kun ringe vind. Da den første større gåseflok var spottet, brugte vi tiden på dét sted og glædede os over de mange rødhalsede gæs og blisgæs på jorden og i luften. Omkring søen var der godt med rovfugle, specielt musvåger, blå kærhøge, rørhøge og spurvehøge. Vi kom til at overraske en spurvehøg midt i dens overfald på en tamdue, og en slørugle blev lige så overrasket, da vi tilfældigt kom til at jage den ud fra daghvilet i en ruin, og vi fik et særdeles smukt og sjældent syn af uglen i fuldt solskin. I øvrigt var det udpræget forårsagtigt med 3 syngende lærkearter, viber m.m. – Eftermiddagen blev afsluttet ved kysten vest for Kavarna, hvor vi kiggede efter stor hornugle. Det var begyndt at regne, og uglekikket indskrænkede sig til en kortvarig tuden (mest fra Kamen) og diverse småfugle, så vi afsluttede en fin førstedag og kørte hjem til vores Panorama med gulvvarme.

Næsten vindstille, senere svag til jævn østlig vind, letskyet senere tiltagende skydække, sidst på eftermiddagen  småregn og aften/nat regn, temperatur: 3° kl. 8:00 stigende til 7°.
Lyst kl. 6:45 og mørkt kl. 18:15.

Hotel Panorama kl. 8:00,
toppet lappedykker 1, sorthalset lappedykker 6, skarv 12, knopsvane 24 trk + 2, blishøne 15, middelhavssølvmåge 5, tyrkerdue, gærdesmutte 1, musvit, allike, skovskade 2, stær 30, gråspurv.

Under dagens kørsel bl.a.:
spurvehøg 1, musvåge 14, tårnfalk 2, ringdue 1, tyrkerdue, syrisk flagspætte 1, sanglærke,  skovskade, husskade, allike, råge, gråkrage, stær, gråspurv, bomlærke 10. 

Durankulak-området (især nord for søen og ved centrale del af søen)  kl. 9:30 - kl. 14:30,
lom sp. 2, toppet lappedykker 35, skarv 10, dværgskarv 21, rørdrum 1, sølvhejre 1, knopsvane 6, blisgås 4500, grågås 14, rødhalset gås 600, gås sp. 3000, pibeand 9, knarand 6, krikand 14, gråand 3, taffeland 60, toppet skallesluger 15, rørhøg 6, blå kærhøg 7 hun/imm, spurvehøg 4, musvåge 9, ørnevåge 2, fasan 2, blishøne 130, vibe 12, stor regnspove 1, hættemåge 3, stormmåge 4, middelhavssølvmåge 30, tyrkerdue, slørugle 1, korttået lærke 2, toplærke 4, sanglærke 80, gærdesmutte 1, rødhals 1, sjagger 20, stor tornskade 1, skovskade, husskade, , råge, stær, gråspurv, grønirisk 30, stillits 2, tornirisk 20, rørspurv 30, bomlærke 2.

Topola (ved kysten vest for Kavarna) kl. 15:20 – 16:35,
gærdesmutte 1, fuglekonge 2, halemejse 3, skovskade, stillits, kernebider 15, gulspurv 5.

Mandag d. 21. februar 2000

Aftenens og nattens regn var om morgenen fortsat i et tæt fog af tøsne – iskoldt og naturligvis yderst usigtbart en stor del af tiden. Vi besluttede at bruge de umulige betingelser til at gennemkøre eventuelle gåsemarker syd for Shabla i håb om, at der skulle være flokke tæt på vejen. Men nej, ingen gæs var tæt nok på. Til gengæld var vi heldige med en stor blandet flok af kalanderlærker, sanglærker og stære, som kunne kigges grundigt igennem. – Sneen var efterhånden stilnet noget af, men den kolde vind varede ved og kunne mærkes, selv da vi gik tur i delvis læ i kløften nær Kap Kaliakra. Der var få fugle, mest interessant nogle topskarver på fint hold. Frokosten tog vi i læ af en havrestaurant i Rusalka med udsigt til hav og kystklipper. En dværgfalk fik også sin lunch her. Midt på eftermiddagen var vi i en naturskov ved feriestedet Albena. Der er stadig god, spændende flodskov tilbage, selv om hoteller m.m. har fået lov til at æde sig ind på naturen. Det blev til en række nye turarter. - Hjemvejen gik langs maleriske kalkklipper, og hele den store bugt var nu badet i sol. Men vinden kunne stadig bide. I et par af de små havne var sorthalset og toppet lappedykker igen karakterfugle sammen med blishøne.    

Frisk vestlig vind til blæst, fra morgenen nedbør som sne eller tøsne der standsede midt på dagen med opklaring efterhånden til letskyet, temperatur fra 2°, lidt stigende eftermiddag.

Hotel Panorama kl. 8:00,
grønsisken 1.

Kørsel (inkl. stop) nordøst for Kavarna (bl.a. Shabla og Tjulenqvo) kl. 8:05 - 10:40, 11:50 – 12:10 og kørsel vest for Kavarna kl. 13:20 – 14:00 og igen sidst på dagen,
gås sp. 200, blå kærhøg 2, spurvehøg 1, musvåge 3, agerhøne 2, blishøne 20, stormmåge 8, tyrkerdue,  kalanderlærke 200, toplærke 2, sanglærke 150, solsort, skovskade, stær 400, bogfinke 12.

Kløft nær Kap Kaliakra kl. 10:40 – 11:50,
lille lappedykker 1, toppet lappedykker 1, sorthalset lappedykker 1, skarv 3, topskarv 10, blishøne 25, hættemåge 1, stormmåge 2, middelhavssølvmåge 10, musvit.

Rusalka (frokost uden for kystrestaurant) kl. 12:10 – 13:15,
toppet lappedykker 2, sorthalset lappedykker 4, topskarv 15, taffeland 8, toppet skallesluger 7, dværgfalk 1, blishøne 50, hættemåge 9, middelhavssølvmåge 12, skovskade 1.

Skov og strand ved Albena kl. 14:10 – 15:45,
toppet lappedykker 4, sorthalset lappedykker 3, hvinand 1, blå kærhøg han, middelhavssølvmåge 40, ringdue 60, stor flagspætte 4, mellemflagspætte 1, gærdesmutte 2, rødhals 2, solsort 3, sangdrossel 3, vindrossel 1, halemejse 2, blåmejse 2, musvit, træløber 1, korttået træløber 1, gråkrage 3, kernebider 4.

havnene i Balcik og Topola kl. 15:50 – 17:00,
toppet lappedykker 50, sorthalset lappedykker 20, skarv 4, dværgskarv 1, spidsand 1, toppet skallesluger 14, blishøne 30, hættemåge 15, middelhavssølvmåge 25.  
Tirsdag d. 22. februar 2000

Dagens program startede før morgenmad og daggry for at se gæssene flyve fra overnatningen. Den første mulighed var ved Shabla, men her var antallet af gæs ikke overbevisende, og vi fortsatte derfor hastigt til nordsiden af Durankulak-søen. I tide heldigvis – og vi oplevede flok efter flok, der fløj fra søen og til fordeling ind i landet, imponerende 50.000 blisgæs sammen med ca 4.000 rødhalsede. Også 40.000 stære prøvede at flyve sol og måne sort. Alt i alt var det en fantastisk morgen i det tiltagende solskin, ganske vist med en bidende frostvind. På vej hjem til morgenmaden stoppede vi ved en endnu en kæmpeflok blisgæs med indslag af rødhalsede.
   Efter pause på hotellet midt på formiddagen kørte vi til Kap Kaliakra og kunne gå tur på forbjerget med fæstning og havde havudsigt i fineste solskin. Videre nordpå langs kysten gjorde vi næste gang holdt ved Kamen Brjag og gik her på kalksteppen langs de meget smukke kystklipper og fortsatte senere i bus forbi Shabla til nordsiden af Durankulak-søen – endnu engang. Her var gåseflokkene ved at blive koncentrerede, og sidst på eftermiddagen samlede de sig dels på søen og dels på de omkringliggende marker i imponerende antal og bekræftede morgenens optælling. Dagens observationer, der var startet ekstra tidligt, blev således afsluttet sent – og i samme stil med bånd efter bånd af gæs til overnatning. Hjemme på hotellet var der igen aftensmad med 4 retter i god, velafstemt og velsmagende anretning.    

Jævn nordvestlig vind, først letskyet men fra midt på dagen overskyet, , god sigtbarhed, temperaturer: -2° om morgenen til +1° resten af dagen.

Kørsel (inkl. stop) nordøst for Kavarna kl. 8:00 – 8:45, 13:30 - 14:15 og 15:20 – 16:10,
blisgås 7000 (nord for Shabla) + 800, rødhalset gås 80, blå kærhøg 1, musvåge 9, tårnfalk 1, hjejle 3, huldue 3, ringdue 1, sanglærke 30, stillits 20.

Nordsiden af Durankulak-søen kl. 6:30 – 8:00,
skarv 20, dværgskarv 30, rørdrum 1, knopsvane 18, blisgås 50.000, rødhalset gås 4.000, gråand 3, spidsand 15, skeand 6, rørhøg 4, blå kærhøg 5, musvåge 5, blåmejse 3, stær 40.000, rørspurv.

Hotel Panorama og havnen kl. 11:00 – 11:30,
sorthalset lappedykker 5, skarv 10, toppet skallesluger 14, blishøne, stormmåge 2, middelhavssølvmåge, ørnevåge 1, syrisk flagspætte 1, bjergvipstjert 1, musvit, gråkrage 2, grønsisken 1.

Kap Kaliakra kl. 12:20 – 13:30,
toppet lappedykker 2, sorthalset lappedykker 9, skarv 40, topskarv 20, toppet skallesluger 2, blå kærhøg 1 han, stormmåge 5, middelhavssølvmåge 30, sort rødstjert 1 han, allike 30.

Kysten nord for Kamen Brjag kl. 14:15 – 15:15,
lom sp. 1, topskarv 5, gråand 1, hjejle 1, kalanderlærke 1, sanglærke 6, bogfinke 5, bomlærke 4. 

Nordsiden af Durankulak-søen kl. 16:15 – 18:00,
blisgås 50.000, rødhalset gås 5.000, blå kærhøg 5, spurvehøg 2, musvåge 3, ørnevåge 1, tårnfalk 1, dværgfalk 1, vibe 7, råge 200 trk. nord, stær 60.000.

Onsdag d. 23. februar 2000

Afrejsen mod Burgas foregik i let frost og med sol fra en klar himmel. I løbet af dagen krøb temperaturen lidt op, men den lette vind gjorde det hele tiden ret så koldt – og derfor særligt passende til et par skovstop. Først ved Orjahovo, hvor der ud over den åbne gamle blandskov er et langt engparti. Mest opmærksomhed vakte 3 svaleklirer og turens første kirkeugle, mens skoven var meget stille. Næste stop var ved frokostrestauranten i egeskoven ved Gorica. En, måske for kort, vandring i skoven gav først og fremmest excellente mellemflagspætter, og tætheden af småfugle var tydeligvis stor. Efter frokost var det første stop ved Kap Emine, Balkanbjergenes yderpunkt i Sortehavet, og til sidst gav vi os god tid ved salinerne ved Pomorie med mange gravænder og de første regulære samlinger af vadefugle. En bjergpiber spadserede omkring til almindelig beundring i alle detaljer. – Kl. 18 var vi fremme ved Hotel Elias, som ligger i et lidt kedeligt betonby-miljø.

Let til jævn nordvestlig vind, stort set skyfrit hele dagen, god sigtbarhed, temperaturer: -1°  kl. 8:00 stigende til  +3° midt på dagen.

Hotel Panorama kl. 8:15,
skarv 30 trk., blishøne 40, middelhavssølvmåge 50, gærdesmutte 1.

Kørsel (inkl. småstop) Kavarna – Burgas  kl. 8:35 - 10:30, 11:45 – 12:10, 13:00 – 14:40, 15:10 – 16:00 og 17:15 – 18:00,
dværgskarv 3, knopsvane 7, gravand 20, blishøne 50, spurvehøg 1, musvåge 5, kirkeugle 1 (Gorica by), skovskade 18, solsort, stær, gråspurv, stillits 4, grønsisken 15, bomlærke 20.
 
Eng og skov ved Orjahovo kl. 10:30 – 11:45,
sølvhejre 4, fiskehejre 1, knopsvane 5, blisgås 350, spurvehøg 3, musvåge 3, vibe 44, svaleklire 3, kirkeugle 1, stor flagspætte 1, mellemflagspætte 1, rødhals, solsort 1, sumpmejse 3, blåmejse 1, musvit 1, spætmejse 1, gråkrage 4, skovspurv, bogfinke, stillits 8, grønsisken 14, dompap 1.

Skov ved Gorica kl. 12:10 - kl. 13:00,
musvåge 1, stor flagspætte 1, syrisk flagspætte 1, mellemflagspætte 4, sangdrossel 3, sumpmejse 3, musvit, spætmejse 6, korttået træløber 2, bogfinke3, dompap 1, kernebider 10. 

Dal og kyst ved Kap Emine kl. 14:40 – 15:10,
sortstrubet lom 2, toppet lappedykker 3, sorthalset lappedykker 4, troldand 3, toppet skallesluger 5, blishøne 50, grønspætte 1, misteldrossel 2, halemejse 3, kernebider 5, gulspurv 3, gærdeværling 1.

Saliner ved Pomorie, kl. 16:00 – 17:15,
gravand 255, gråand 12, spidsand 3, vandrikse 1 (død), grønbenet rørhøne 1, strandhjejle 6, dværgryle 1, almindelig ryle 300, rødben 25, engpiber 2, bjergpiber 2.

Torsdag d. 24. februar 2000

Hotellets velsmagende og spændende aftensmad havde stimuleret forventningerne til morgenmaden, men det skulle vise sig at være en underlig uorganiseret affære. Og man skal sørme ikke ødelægge morgenkaffen for en dansker! Heldigvis var vejret nærmest perfekt med sol og næsten vindstille, og forventningerne til fuglene var derefter, og de blev bestemt indfriet. Først gik turen langs nordsiden af Burgas-søen gennem forfaldent industribyggeri, som gradvist blev til et smukkere og smukkere sølandskab – allerpænest ved sydsiden af Mandra-søen, hvor vi nåede frem midt på eftermiddagen. De første 3 krøltoppede pelikaner viste sig allerede over industrislummen om morgenen, og en helt formidabel flok på 900 hvidhovede ænder blev opdaget lidt senere. Om eftermiddagen var det store show en gammel havørn, der vakte gentagen furore i en kæmpeflok blisgæs. Et mindre kadaver blev besøgt af musvåge, duehøg, rørhøg og altså havørnen, og som afslutning så vi tilmed ørnen tage sig en blisgås. En anden  speciel æde-situation kunne observeres samme sted, nemlig 2 krøltoppede pelikaner, der systematisk stjal fisk fra skarverne på søen. Ellers var dagen præget af de mange dværgskarver og rørhøge. Dagens runde i Burgas-omegnen blev afsluttet ved salinerne, bl.a. med gode svømmeænder.    

Stille eller svagt skiftende vind, om morgenen diset med ringe sigt men efterhånden opklarende og letskyet, temperatur: 1°  kl. 8 stigende 2-3 grader i løbet af dagen.

Hotel Elias til kl. 8:40,
blisgås 150, rørhøg 1, middelhavssølvmåge, blåmejse 1, musvit, allike, bogfinke 5.
 
Burgas Søen kl. 8:40 - kl. 11:00,
toppet lappedykker 5, sorthalset lappedykker 10, skarv 100, dværgskarv 20, krøltoppet pelikan 11, fiskehejre 3, knopsvane 10, blisgås 50, pibeand 10, krikand 4, skeand 18, taffeland 1200, troldand 900, lille skallesluger 1, hvidhovedet and 900, rørhøg 10, duehøg 1, spurvehøg 1, musvåge 5, tårnfalk 1, rørhøne 1, blishøne 150, hættemåge 50, middelhavssølvmåge, syrisk flagspætte 1, 1, sangdrossel 1, cettisanger 2, husskade, allike, råge, gråkrage, ravn 2, stær, gråspurv, gulspurv 20, rørspurv 1.

Mandra-søen (inkl. frokost ved Podar-reservatet) kl. 11:35 - kl. 16:10,
toppet lappedykker 30, sorthalset lappedykker 20, skarv 700, dværgskarv 115, krøltoppet pelikan 2, sølvhejre 14, fiskehejre 25, knopsvane 4, blisgås 8000, pibeand 40, knarand 8, krikand 5, gråand 11, skeand 30, taffeland 600, troldand 700, hvinand 1, toppet skallesluger 5, havørn 1 ad., rørhøg 11, duehøg 2, musvåge 26, blishøne 400, vibe 4, hættemåge, stormmåge, middelhavssølvmåge, ringdue 6, flagspætte sp. 1, sanglærke, jernspurv 2, misteldrossel 1, blåmejse, musvit, skovskade, husskade, råge, gråkrage, stær, bogfinke 15, stillits 5, rørspurv 2.

Atanosovo saliner kl. 17:10 – 18:00,
sorthalset lappedykker 5, gravand 150, pibeand 5, knarand 8, krikand 60, gråand 20, spidsand 35, skeand 6, vandrikse 2, rørhøne 1, klyde 12, hættemåge 250, stormmåge 20, middelhavssølvmåge 50, cettisanger 1.

Fredag d. 25. februar 2000

Det var fortsat køligt højtryksvejr med sol hele dagen, og allerede fra morgenen var det tilmed med god sigtbarhed. Næsten vindstille fik også efterhånden temperaturen til at stige, så det blev en rigtig flot tidlig forårsdag. I løbet af dagen satte det gang i rovfugletrækket med meget højtflyvende musvåger, der oftest blev opdaget ved et tilfælde. – Turen gik sydpå ad hovedvejen mod Istanbul, og det første stop var ved vådområdet Alipu lige op til klitterne ved kysten – og samme sted standsede vi igen på hjemvejen. Mest overraskende var her en tamarisksanger, der sang dæmpet og kortvarigt. I det nærliggende Ropotamo-reservat var vi først ude ved en lille skovsø med mange åkander, og derefter var der spætte-søgning i skoven omkring floden. Resultatet blev møde med mellem-, lille samt gråspætte. Den sidste blev kaldt frem af Kamens båndoptager, da vi endelig til sidst gav ham lov til at demonstrere dens muligheder. Ellers nød vi den første forårssang af en række arter. Efter at have været et smut længere mod syd til rørsumpene ved Primorsko, vendte vi bussen og spiste frokost ved det perfekte sted ved Ropotamo-floden, på en høj klippe med udsigt til alle herlighederne. Overraskende og flot var ikke mindst 2 kongeørne i de majestætiske omgivelser. Ved dagens andet stop ved Alipu havde vi bl.a. fine sortstrubede lommer i bugten og en stor skrigeørn, der gled højt men præsentabelt hen over os sammen med musvåger. Sidst på dagen og frem til en blodrød solnedgang var vi ved de nordlige Atanosovo-enge og havde meget passende som afsked med turens fugle endnu en meget stor flok blisgæs og sort sol af mange stære til overnatning. - I mellemtiden havde Elin og Jens på ”fridag” i Burgas haft glæde af den lokale vandrefalk på Hotel Bulgaria, ja faktisk, havde de til frokost på hotelrestauranten haft direkte naboskab til fuglen på siddeplads på gesimsen!
  Dagen sluttede med middag på Hotel Elias – igen særdeles godt og den bedste ydelse fra hotellets side. Og ved 22-tiden indlogerede vi os så for sidste gang – nu i nattoget til Sofia – med bekvemmelighed af absolut beskeden, gammeldags standard.       

Vindstille eller meget svag vind, skyfrit til letskyet, god sigtbarhed, temperaturer: -2° kl. 8:00, til 3-4° senere på dagen.
Kørsel (inkl. småstop),
Rørhøg 1, musvåge 11, fuglekonge 1.

Alipu (reservat med vådområde, klitter og strand) kl. 9:50 – 10:25 og 15:10 – 15:40, 
Sortstrubet lom 9, toppet lappedykker 2, sorthalset lappedykker 30, dværgskarv 15, sølvhejre 1, fiskehejre 3, knopsvane 4, knarand 5, krikand 1, gråand 15, taffeland 50, troldand 70, rørhøg 4, blå kærhøg 1, musvåge 6 + 10 trk., stor skrigeørn 1, blishøne 30, sandløber 3, middelhavssølvmåge 5, gærdesmutte 1, cettisanger 1 h., tamarisksanger 1 h., skægmejse h., bogfinke 20, grønsisken 1.

Ropotamo (reservat med flodskov) kl. 10:30 - kl. 13:15 og (frokost) 13:50 – 14:55,
lille lappedykker 1, sølvhejre 4, fiskehejre 4, knarand 10, krikand 30, gråand 15, troldand 130, lille skallesluger 1, duehøg 2, spurvehøg 2, musvåge 12 + 25 trk., kongeørn 2 imm., ringdue 4, gråspætte 1 han, mellemflagspætte 2, lille flagspætte 1, hedelærke 1 h., gærdesmutte 4, rødhals 5, solsort 25, sangdrossel 10, cettisanger 1, halemejse 3, sumpmejse 3, musvit, spætmejse 5, træløber 2, korttået træløber 3, skovskade, bogfinke 30, grønsisken 1, gulspurv 1, gærdeværling 1.

Enge ved Atanasovo Søens nordende kl. 16:50 - kl. 18:00, 
sølvhejre 2, knopsvane, blisgås 6000, gravand 40, rørhøg 2, blå kærhøg 1 + 1 han, tårnfalk 1, dværgfalk 1, sanglærke, engpiber 1, bjergpiber 3, sjagger 40, cettisanger 3, stær 5000, grønirisk, stillits, rørspurv 2.

Lørdag d. 26. februar 2000

Men vi nåede da Sofia kl. 6 og blev hjulpet frem til lufthavnen af rejsearrangøren Julia. Her blev det så til den endelige afsked med vores udmærkede lokalguide Kamen, og vi kunne forlade Bulgarien, der nu var skiftet til et mildere vejr med kedelig nedbør.

ARTSLISTE

Sortstrubet lom (Gavia arctica), Kap Emine 23/2: 2. Alipu 25/2 9.
Ubestemt lom (Gavia sp.), Durankulak 20/2: 1. Kamen Brjag 22/2: 1.  
Lille lappedykker (Tachybaptus ruficollis), ved Kap Kaliakra 21/2: 1. Ropotamo 25/2: 1.  
Toppet lappedykker (Podiceps cristatus), set en række steder i søerne og ved kysten. Flest: Durankulak 20/2: 35. Balchik og Topola 21/2: 50. Mandra 24/2: 30. I alt på turen ca. 130.  
Sorthalset lappedykker (Podiceps nigricollis), set en række steder i søerne og ved kysten. Flest: Balchik og Topola 21/2: 20. Mandra 24/2: 20. Alipu 25/2: 30 I alt på turen ca. 130. 
Skarv (Phalacrocorax carbo), set en række steder og specielt mange i Mandra-søen med kolonier i de guano-tærede højspændingsmaster.  
Topskarv (Phalacrocorax aristotelis), ved kysten fra Kap Kaliakra og nordpå, i alt ca. 50. 
Dværgskarv (Phalacrocorax pygmeus), ved en række små og store søer og undtagelsvist også ved kysten. Flest i Mandra-søen 24/2: 115. I alt på turen ca. 210. 
Krøltoppet pelikan (Pelecanus crispus), de fleste havde allerede forladt vinteropholdet, men dog:  Burgas-søen 24/2: 11 og  Mandra-søen samme dag: 2. 
Rørdrum (Botaurus stellaris), Durankulak-søen både 20/2 og 22/2 1 set. 
Sølvhejre (Egretta alba), set ved en række sø- og engområder. Flest: Mandra 24/2: 14.  I alt på turen 25.  
Fiskehejre (Ardea cinerea), set ved sø-områderne. Flest: Mandra 24/2: 25. I alt på turen 38.  
Knopsvane (Cygnus olor), ved enge og søer flere steder. Flest: Kavarna havn 20/2: 24 træk. og ved Durankulak 22/2: 18.  
Blisgås (Anser albifrons), set i væsentlig større antal end på DOF-turen i 1997. Ved morgen- og aftentælling ved Durankulak 22/2 således vurderet til mindst 50.000. Hertil bl.a. ved Shabla 22/2: 7.000, ved Mandra 24/2: 8.000 og på Atanosovo-engene 25/2: 6.000. Altså set i den imponerende størrelsesorden af 80.000 fugle.
Grågås (Anser anser), Durankulak 20/2 14.
Rødhalset gås (Branta ruficollis) selvfølgelig en af turens helt store oplevelser. Først og fremmest nord for Durankulak og flest ved aftentællingen 22/2 med ca. 5.000. Hertil Shabla 22/2: 80.  
Gravand (Tadorna tadorna), især i salinerne ved Pomorie og Burgas i alt ca. 500.  
Pibeand (Anas penelope), Durankulak 20/2 9. Søområdet ved Burgas 24/2: i alt 65.  
Knarand (Anas strepera), Durankulak 20/2: 6. Mandra 24/2: 8. Atanasovo 24/2: 8.  Alipu 25/2: 5. Ropotamo 25/2 10.  
Krikand (Anas crecca): Durankulak 20/2: 14. Søområdet ved Burgas 24/2: i alt 70. Alipu 25/2: 1. Ropotamo 25/2 30.  
Gråand (Anas platyrhynchos) små antal flere steder. I alt på turen ca. 90.  
Spidsand (Anas acuta), bl.a. ved Durankulak 22/2: 15 og ved Atanasovo 24/2: 35.  
Skeand (Anas clypeata), Durankulak, 22/2 65.  Søområdet ved Burgas 24/2 i alt: 55.  
Taffeland (Aythya ferina), kun store antal i søerne ved Burgas, 24/2 i alt: ca. 1800.  
Troldand (Aythya fuligula), kun store antal i søerne ved Burgas 24/2: i alt ca. 1600.  
Hvinand (Bucephala clangula), Albena 21/2: 1. Mandra 24/2: 1.  
Lille skallesluger (Mergus albellus), Burgas-sø 24/2: 1. Ropotamo 20/2: 1.  
Toppet skallesluger (Mergus serrator), langs kysten en række steder. I alt på turen ca. 60. Hvidhovedet and (Oxyura leucocephala), et vildt-imponerende antal i Burgas-søen 24/2: 900!! Inden for en meget lille del af søen lå flere tætte koncentrationer, der var vanskelige at tælle præcist. Flokken er snarest undertalt.    
Havørn (Haliaeetus albicilla), Mandra-søen 24/2: 1 ad.
Rørhøg (Circus aeruginosus), i flotte antal ved vådområderne, fx ved Durankulak 20/2: 6 og i søområdet ved Burgas 24/2: 22. I alt på turen: ca. 35.  
Blå kærhøg (Circus cyaneus), flest ved Durankulak, fx 20/2: 7. I alt på turen ca. 20 heraf blot 2 ad hanner. 
Duehøg (Accipiter gentilis), Burgas-søen 24/2: 1. Mandra 24/2: 2. Ropotamo: 2.
Spurvehøg (Accipiter nisus), i alt på turen: 15.  
Musvåge (Buteo buteo), først og fremmest mange i Kavarna-området, men i øvrigt almindelig rundt omkring. I alt på turen ca. 135, heraf 35 trækkende nord langs kysten 24/2.  
Ørnevåge (Buteo rufinus), Durankulak 20/2: 2 og 22/2: 1. Kavarna havn 22/2: 1.  
Stor skrigeørn (Aquila clanga), Alipu 25/2: 1 sandsynligvis trækkende.  
Kongeørn (Aqulia chrysaetos), Ropotamo 25/2: 2 imm.
Tårnfalk (Falco tinnunculus), blot 6 i løbet af turen.
Dværgfalk (Falco columbarius), Rusalka 21/2: 1. Durankulak 22/2: 1. Atanasovo-enge 25/2: 1.
Vandrefalk (Falco peregrinus), Burgas by (hotel Bulgaria) 24/2 og 25/2: 1.
Agerhøne (Perdix perdix), Shabla 21/2: 2.
Fasan (Phasianus colchicus), Durankulak 20/2: 2.
Vandrikse (Rallus aquaticus), Pomorie-saliner 23/2: 1 (død). Atanasovo-saliner 24/2: 2.
Grønbenet rørhøne (Gallinula chloropus), Pomorie-saliner 23/2: 1. Burgas-sø 24/2: 1. Atanasovo-saliner 24/2: 3.
Blishøne (Fulica atra), almindelig ved søerne og ved kysten men ikke så talrig som på tilsvarende tur i 1997. Flest i Mandra-søen 24/2: 400. I alt på turen ca. 1.000.
Klyde (Recurvirostra avosetta), Atanosovo-saliner 24/2: 12.
Hjejle (Pluvialis apricaria), nær Shabla 21/2: 3 og Kamen Brjag samme dag: 1. 
Strandhjejle (Pluvialis squatarola), Pomorie-saliner 23/2 6. 
Vibe (Vanellus vanellus), Durankulak 20/2: 12 og 22/2: 7. Orjahovo 23/2: 44. Mandra 24/2: 4. 
Sandløber (Calidris alba), Alipu 25/2: 3.
Dværgryle (Caldris minuta), Pomorie-saliner 23/2: 1. 
Almindelig ryle (Calidris alpina), Pomorie-saliner 23/2: 300.  
Stor regnspove (Numenius arquata), Durankulak 20/2: 1.  
Rødben (Tringa totanus), Pomorie-saliner 23/2: 25.  
Svaleklire (Tringa ochropus), Orjahovo 23/2: 3. Mandra, 21/2 1.

Hættemåge (Larus ridibundus), set ved kysten og i søerne, men ikke store antal. Flest Atanosovo-saliner 24/2: 250. 
Stormmåge (Larus canus), i små antal på en række lokaliteter og slet ikke i koncentrationer som på vinterturen i 1997.  
Middelhavssølvmåge (Larus cachinnans), set på de fleste lokaliteter i mindre antal. Fuglene var af michahellis-type, mens 2-3 ”steppemåger” af cachinnans-type kun blev set på stranden ved Alipu 25/2. En formodet adult ”armensk måge”, armenicus-type, blev set meget kortvarigt i Atanosovo-saliner 24/2. 
Huldue (Columba oenas), nordøst for Kavarna 21/2: 3.  
Ringdue (Columba palumbus), nær Shabla 20/2:1. Albena 21/2: 60. Nordøst for Kavarna 22/2: 1. Mandra 24/2: 4. Ropotamo 25/2. Overraskende mange for dette tidspunkt, og arten blev slet ikke set på tilsvarende tur i 1997. 
Tyrkerdue (Streptopelia decaocto), almindelig i byerne og specielt i landsbyerne i Kavarna-området.
Slørugle (Tyto alba), en yderst spektakulær dags-observation ved Durankulak 20/2: 1.
Kirkeugle (Athene noctua), Orjahovo by 23/2: 1 og få timer senere Gorica by: 1.  
Gråspætte (Picus canus), Ropotamo 25/2: 1 han.
Grønspætte (Picus viridis), ved Kap Emine 23/2: 1.
Stor flagspætte (Dendrocopus major), Albena 21/2: 4. Orjahovo 23/2: 1 og Gorica samme dag: 1.  
Syrisk flagspætte (Dendrocopus syriacus), Syd for Durankulak 20/2: 1. Kavarna havn 22/2: 1. Gorica 23/2: 1.  Burgas-sø 24/2 1.
Mellemflagspætte (Dendrocopus medius),  Albena 21/2: 1. Orjahovo 23/2: 1. Gorica 23/2 4. Ropotamo 25/2: 2.
Lille flagspætte (Dendrocopus minor), Ropotamo 25/2: 2.  
Kalanderlærke (Melanocorypha calandra), sydøst for Shabla 21/2: 200. Kamen Brjag 22/2: 1.
Korttået lærke (Calandrella brachydactyla), Durankulak 20/2: 2 syngende.
Toplærke (Galerida cristata), enkelte fugle rundt omkring, typisk ved bebyggelse og oftest set fra bussen.  
Hedelærke (Lullula arborea), Ropotamo 25/2: 1 syngende.  
Sanglærke (Alauda arvensis), almindelig i åbent land, i småflokke eller syngende.  
Engpiber (Anthus pratensis), Pomorie-saliner 23/2: 2. Atanosovo-enge 25/2: 1.  
Bjergpiber (Anthus spinoletta), Pomorie-saliner 23/2: 2. Atanosovo-enge 25/2: 3.  
Bjergvipstjert (Motacilla cinerea), Kavarna havn 22/2: 1. Burgas by 24/2: 2.
Gærdesmutte (Troglodytes troglodytes),  Flest i Ropotamo-skoven 25/2: 4. I alt på turen: 11.  
Jernspurv (Prunella modularis), Mandra 24/2: 2.
Rødhals (Erithacus rubecula), flest i Ropotamo-skoven 25/2: 5 og i alt på turen 10.  
Husrødstjert (Phoenicurus ochruros), Kap Kalikra 22/2: 1 han.
Solsort (Turdus merula), enkelte fugle set rundt omkring. Flest ved Ropotamo 25/2: 25. 
Sjagger (Turdus pilaris),  Durankulak 20/2: 20. Atanosovo-enge 25/2: 40.
Sangdrossel (Turdus philomelos), Albena 21/2: 3. Gorica 23/2: 3. Burgas-sø 24/2: 1. Ropotamo 25/2: 10.  
Vindrossel (Turdus iliacus), Albena 21/2: 1.
Misteldrossel (Turdus viscivorus), Kap Emine 23/2: 2. Mandra 24/2: 1. Ropotamo 25/2: 1.
Tamarisksanger (Acrocephalus melanopogon), en af formodentlig denne art svagt syngende: Alipu 25/2.
Cettisanger (Cettia cetti), Burgas-sø 24/2: 2. Atanosovo-saliner 24/2: 1. Alipu 25/2 1. Ropotamo 25/2 1. Atanasovo-enge 25/2 3.
Fuglekonge (Regulus regulus), Topola 20/2: 2. Primorsko-enge 1. 
Skægmejse (Panurus biarmicus), Alipu 25/2: 1 hørt.
Halemejse (Aegithalos caudatus), Topola 20/2: 3. Albena 21/2: 2. Kap Emine 23/2: 3. Ropoamo 25/2: 3.
Sumpmejse (Parus palustris), Orjahovo 23/2: 3. Gorica 23/2: 3. Ropotamo: 3.
Blåmejse (Parus caeruleus), på en række lokaliteter, men i små antal.
Musvit (Parus major), mere almindelig end blåmejse. 
Spætmejse (Sitta europaea),  Orjahovo 23/2: 1. Gorica 23/2 6. Ropotamo 25/2: 5.
Træløber (Certhia familiaris), Albena 21/2: 1. Ropotamo 25/2: 2.
Korttået træløber (Certhia brachydactyla), Albena 21/2: 1. Gorica 23/2: 2. Ropotamo 25/2: 3. 
Stor tornskade (Lanius excubitor), Durankulak 20/2: 1.
Skovskade (Garrulus glandarius), almindelig i flere biotoper. Fx Kavarna-Burgas 23/2 set fra bussen: 18.
Husskade (Pica pica), almindelig og flere steder talrig.
Allike (Corvus monedula), almindelig.  
Råge (Corvus frugilegus), almindelig og talrig, men langt fra så mange som på tilsvarende tur i 1997. Specielt kan bemærkes 200 nordtrækkende fugle i stor højde ved Durankulak 22/2.  
Gråkrage (Corvus corone), set en række steder, men i anderledes små antal end råge og allike.
Ravn (Corvus corax), Burgas-søen 24/2: 2.  
Stær (Sturnus vulgaris), Almindelig næsten overalt. Ved natteplads ved Durankulak 22/2: ca. 60.000 og ved Atanosovo-engene 25/2: ca. 5.000.
Gråspurv (Passer domesticus), almindelig i byer og landsbyer.
Skovspurv (Passer montanus), meget mere fåtallig end gråspurv.  
Bogfinke (Fringilla coelebs),  set i småflokke flere steder.  
Grønirisk (Carduelis chloris), største flok ved Durankulak 20/2:30.  
Stillits (Carduelis carduelis), største flok øst for Shabla 22/2: 20.  
Grønsisken (Carduelis spinus), Kavarna havn 21/2 og 22/2: 1. Syd for Varna 23/2: 15. Orjahovo 23/2: 14. Alipu 25/2:1. Ropotamo 25/2: 1.  
Tornirisk (Carduelis cannabina), Durankulak 20/2: 20.
Dompap (Pyrrhula pyrrhula), Orjahovo 23/2: 1. Gorica 23/2: 1.
Kernebider (Coccothraustes coccothraustes),  Topola 20/2: 15. Albena 21/2: 4. Gorica 23/2: 10. Kap Emine 23/2: 5.  
Gulspurv (Emberiza citrinella), Topola 20/2: 5. Kap Emine 23/2: 3. Burgas-sø 24/2: 20. Ropotamo 25/2: 1.  
Gærdeværling (Emberiza cirlus), Kap Emine 23/2: 1. Ropotamo 25/2: 1. Begge syngende.  
Rørspurv (Emberiza schoeniclus), flest ved Durankulak 20/2: i alt 30. Ellers kun meget få.  
Bomlærke (Miliaria calandra), almindelig i åbent land, typisk enkelte fugle set fra bussen.